આ બોમ્બમાં ડિટોનેટર એક્સ્પ્લોઝીવ-બેટરી કનેક્ટેડ જ હતા પણ તેના ફેબ્રિકેશનમાં ભૂલ રહી ગઇ, અન્યથા (રવિવારને બાદ કરતાં) ચાર દિવસ દરમિયાન જો બ્લાસ્ટ થયો હોત તો કશુંક પણ બની શક્યું હોત. એસ.પી. બલરામ મીણાએ જણાવ્યું કે જે રીતે વ્યવસ્થિત પેકિંગ હતું તે જોતાં બોમ્બ બનાવનાર કોઇ ટેકનિકલ એક્સપર્ટ હોઇ શકે છે, તો સિસ્ટમ ફેઈલ ગઇ તે જોતાં કોઇ નવશિખિયો પણ હોઇશ કે છે! જીલેટીન સ્ટીક વેચવા લાયસનસ લેવું પડતું હોઇ મામલતદાર ઓફિસમાંથી પરવાનગી મેળવી ચૂકેલા ૧૫૦ જેટલા વેપારીઓની યાદી મેળવીને તપાસ હાથ ધરવામાં આવી છે. તેમણે ઉમેર્યું કે કોઇ પોતે જ કાવતરૂં કરીને બોમ્બ રાખે અને પોતે જ ફિયાસ્કો કરે એવુ હાલ તો જણાતું નથી કેમ કે આવો બોમ્બ કોઇ નાની સૂની વસ્તું નથી, સંચાલકને ૧૪મીએ જ પાર્સલ ખોલવાથી માલૂમ પડી ગયું હતું તેવી વાતને હાલ અનુમોદન ન આપી શકાય તેવું સૂચક વિધાન એસ.પી.એ કર્યું હતું. એમણે કહ્યું કે પાર્સલ પર કોઇ કુરિયરનો સિક્કો નથી પણ આપી જનાર વ્યક્તિને કુરિયરબોયની કામગીરીની પ્રાથમિક જાણકારી હતી તેમ લાગે છે. બારકોડ લગાવવું, ફી ઓનલાઈન ખાતામાં જમા થવી જેવી કુરિયરની વિધિ આમાં થઇ નથી.